CELEX: 62012FN0002
Language: hu
Date: 2012-01-09 00:00:00
Title: F-2/12. sz. ügy: 2012. január 9-én benyújtott kereset — ZZ kontra Bizottság és EMA

23.6.2012   
            
            
               HU
            
            
               Az Európai Unió Hivatalos Lapja
            
            
               C 184/21
            
         2012. január 9-én benyújtott kereset — ZZ kontra Bizottság és EMA
   (F-2/12. sz. ügy)
   2012/C 184/45
   Az eljárás nyelve: bolgár
   
      Felek
   
   
      Felperes: ZZ (képviselők: M. Ekimdzhiev, K. Boncheva és G. Chernicherska ügyvédek)
   
      Alperesek: az Európai Bizottság és az Európai Gyógyszerügynökség
   
      A jogvita tárgya és leírása
   
   Elsősorban a Bizottságnak az EMA ügyvezető igazgatója kiválasztására és kinevezésére vonatkozó eljárás keretében az említett ügynökség igazgatótanácsa elé terjesztett előválogatási lista elkészítésére és jóváhagyására vonatkozó határozatainak megsemmisítése, másodsorban az említett állásra valamely más pályázó kinevezésének megsemmisítése, harmadsorban az állítólagosan keletkezett nem vagyoni kár megtérítése.
   
      Kereseti kérelmek
   
   
               —
            
            
               A Közszolgálati Törvényszék semmisítse meg az előválogatási vizsgabizottság azon határozatát, amellyel létrehozták a pályázóknak az Európai Bizottság kinevezési tanácsadó bizottsága elé terjesztendő listáját, és amelyet a felperessel 2011. március 14-én elektronikus levélben közöltek;
            
         
               —
            
            
               a Közszolgálati Törvényszék semmisítse meg az Európai Bizottság kinevezési tanácsadó bizottságának 2011. március 14-i azon előzetes határozatát, amely a kinevezési tanácsadó bizottsággal való felvételi beszélgetésre hívta be az előválogatási vizsgabizottság listájára felvett négy pályázót, és amelyet a felperessel 2011. március 14-én elektronikus levélben közöltek;
            
         
               —
            
            
               a Közszolgálati Törvényszék semmisítse meg az Európai Bizottság kinevezési tanácsadó bizottságának 2011. március 14-i azon határozatát, amelyben csatlakozik az előválogatási vizsgabizottságnak az előválogatási vizsgabizottság listájára felvett pályázók érdemeinek növekedésére vonatkozó véleményéhez, és amelyet a felperessel 2011. március 14-én elektronikus levélben közöltek;
            
         
               —
            
            
               a Közszolgálati Törvényszék semmisítse meg az Európai Bizottság 2011. április 20-i, az előválogatáson sikeres pályázók listáját létrehozó határozatát;
            
         
               —
            
            
               a Közszolgálati Törvényszék semmisítse meg az Európai Bizottság 2011. október 6-i az Európai Közösségek tisztviselői személyzeti szabályzatának 90. cikke értelmében közigazgatási jogorvoslatként benyújtott panaszt elutasító és az Európai Bizottság 2011. április 20-i, az előválogatáson sikeres pályázók listáját megállapító határozatának indokolását részletező határozatát;
            
         
               —
            
            
               a Közszolgálati Törvényszék az Európai Közösségek tisztviselői személyzeti szabályzata 91. cikkének (4) bekezdésében előírt módon semmisítse meg az EMA igazgatótanácsának 2011. október 6-i, az EMA ügyvezető igazgatójának kinevezésére vonatkozó határozatát, amellyel szemben a kinevezésre jogosult hatóságnál az említett személyzeti szabályzat 90. cikkének megfelelően panasszal éltek;
            
         
               —
            
            
               a Közszolgálati Törvényszék rendelje el a keletkezett nem vagyoni károk méltányos megtérítését;
            
         
               —
            
            
               a Közszolgálati Törvényszék a Bizottságok és az EMÁ-t kötelezze a költségek viselésére.